izzako/sundanese-pixelgpt huggingface dataset:
Cingcau hideung ("Mesona palustris") atawa "cingcau perdu" "Premna serratifolia", di sababaraha wewengkon sok disebut Janggelan, sedengkeu di barat disebut "Grass Jelly Drink"
Cingcau hideung salah sahiji tutuwuhan cingcau
Cingcau hideung lain ngan aya di Indonésia wungkul tapi geus nyebar ka nagara-nagara laina saperti Filipina,Taiwan, China, jeung Korea
Ieu tutuwuhan téh geus di export ka luar negri saperti China, Korea jrrd
Cingcau hideung katelahna séong di Masarakat Sumarorong
Loba patani-patani anu melak séong
Tutuwuhan ieu kaasup "famili Labiate"
Ciri-cirina, watangna leutik jeung ipis, dina juru watang aya deui watang-watang séjéna
Aya anu ngarambat kana taneuh aya ogé anu lempeng
daunna lonjong, juruna lancip jeung rada mintul
Bentuk kembangna mirip kembang kemangi, warnana beureum ngora atawa bodas bungur
Daun jeung watang ngahasilkeun "gelatin" héjo kahideungan
Ku sabab kitu disebut cingcau hideung
Ieu kadaharan téh lain ngan saukur ngeunah di dahar nalika tenggah poé pikeun ngaleungitkeun hanaang tapi satukangeun ti éta cingcau hideung miboga mangpaat pikeun kaséhatan
Ku sabab miboga kandungan serat larut cai anu aya dina cingcau hideung, jadi alus pikeun nyingkahan panyakit "degenerative" ku sabab kaleuwihan gizi
Sacara tradisional cingcau hideung dijadikun obat pikeun panyakit batuk, diare, murus darah, jeung kemarauan,sedengkeun di Korea Selatan, cingcau hideung anu diolah deui jeung rempah-rempah séjéna anu jadi kadaharan pikeun kaséhatan
Kandungan zat anu aya dina cingcau hideung bisa nurunkeun tekanan darah tinggi
Cingcau ogé bisa nyingkahan jeung jadi ubar panyakit pembuluh darah jantung (kardiovaskular), tekanan darah tinggi, penyakit lambung, sariawan, jeung panas di jero
Ku sabab miboga kandungan kandungan karbohidrat, mineral (kalsium jeungfolsfor), vitamin A, B1, C, kandungan kalori anu saeutik jeung kandungan cai anu loba
Di China jeung Taiwan cingcau hideung atawa "hsian tsao" dipaké jadi ubar pikeun nurunkeun tekanan darah jeung ubar "diuretik"
Cingcau hideung miboga kandungan "antioksidan" anu pungsina leuwih alus ti batan vitamin E. Dina konsentrasi anu sarua, nyaéta 50 mg/ml, dina ekstrak cingcau hideung yén miboga aktipitas "antioksidan" anu loba dibandingkeun vitamin E, nyaéta masing-masingna 98,9 persén jeung 78 persén
Daun Janggelan miboga kandungan gizi anu alus per 100 gramna, utamana lamun ditingalia tina kandungan mineral jeung vitaminna
Cingcau ogé miboga kandungan alkaloid bisbenzilsokuinolin jeung S,S-tetandrin anu bisa nyingkahan kanker ginjal, antiradang jeung nurunkeun tekanan darah tinggi
Kebon Raya Cibodas nyaéta hiji wewengkon anu ngoleksi rupa-rupa pepelakan kalawan mibanda dasar ilmiah
éta informasi ilmiah ngeunaan tutuwuhan koleksina téh didokumentasikeun kalawan apik
Fungsi Kebon Raya nyaéta minangka tempat konservasi ex-situ, tempat panalungtikan, tempat pangatikan lingkungan jeung tempat pelesir
Kebon Raya Cibodas nyaéta salah sahiji kebon raya di Indonésia anu kaasup minangka kebon raya pangpunjulna kelas dunya utamana dina widang konsérvasi tutuwuhan, panalungtikan, jeung palayanan dina aspék botani jeung pangatikan lingkungan
Perenahna di suku gunung Gedé Pangrango dina ± 1300–1425 m dpl
Kalawan legana 125 ha nu hawana tiis kalawan pamandangan nu kalintang éndahna
Suhu rata-rata 18 °C, kalembaban 90% jeung curah hujan pertaunna 3380 mm²
Bisa dihontal ti Jakarta kira-kira ngan ukur 3 jam (± 100 km) jeung 2,5 jam mun ti arah Bandung (±80 km)
Kasang Tukang Sajarah
Kebon Raya Cibodas diadegkeun tanggal 11 April 1985 ku Johannes Ellias Teijsmann, saurang kurator Kebon Raya Bogor mangsa harita, kalawan dingaranan "Bergtuin te Tjibodas" (Kebon Pagunungan Cibodas)
Awalna mah ieu patempatan téh dimaksudkeun pikeun tempat aklimatisasi rupa-rupa tutuwuhan asal luar nagri anu mibanda ajén penting jeung ékonomi nu luhur, salah sahijina nyaéta tangkal Kina ("Cinchona calisaya")
Tuluy mekar jadi bagian ti Kebon Raya Bogor kalawan ngaranna Cabang Balai Kebun Raya Cibodas
Ti mimiti taun 2003 status Kebon Raya Cibodas téh jadi leuwih mandiri minangka Unit Pelaksana Teknis (UPT) Balai Konservasi Tumbuhan Kebun Raya Cibodas nu aya di handapeun Pusat Konservasi Tumbuhan Kebun Raya Bogor dina Kedeputian Ilmu Pengetahuan Hayati Lembaga Ilmu Pengetahuan Indonesia (LIPI)
Nepika kiwari, Kebon Raya Cibodas – LIPI mibanda 10.792 koléksi pepelakan, 700 rupa koléksi sisikian, 4.852 koléksi hérbarium
Koléksi pepelakan Kebon Raya Cibodas – LIPI kabagi jadi dua koléksi nyaéta koléksi kebon jeung koléksi rumah kaca
Koléksi pepelakan nu aya di rumah kaca di antarana nyaéta angkrék (320 rupa), kaktus (289 rupa), jeung sukulén (162 rupa), tapi salian ti éta réa ogé tutuwuhan liar nu bisa kapanggih di kebon
Ana pon koléksi pepelakan di kebon jumlahna 1.014 rupa, di antarana aya pepelakan has jeung unik, kayaning tangkal kina ("Cinchona pubescens" Vahl) nu mangrupa pepelakan ubar pikeun ngubaran panyakit malaria
Tangkal Bunya-bunya ("Araucaria bidwilli" Hook.)
nu mangrupa pepelakan kolot jeung poga puhu tangkal nu pohara gedé
Camara ("Cupressus spp.")
mibanda daun nu unik
Kembang raksasa "Amorphophalus titanum" (Becc.)
(Kembang Bangké) anu bisa narik perhatian serangga, "Castanopis argentea" (Blume) A. DC
(Saninten), anu sikina ngeunah didahar
"Altingia excelsa" Noronha (Rasamala) daun ngorana bisa dijieun lalab jeung kaina alus pikeun furnitur
"Paphiopedilum javanicum" (Lindl.)
Pfitzer (Angkrék Kasut Héjo) salah sahiji angkrék asli asal pulo Jawa
"Macodes petola" Lindl
(Angkrék Kiaksara) angkrék nu aya garis-garis bodas dina unggal daunna
"Rhododendron javanicum" (Blume) Benn
Nyaéta kembang oranyeu has wewengkon tropika
"Echinocactus grussoni" Hildm
(Kaktus Tong Emas/Kaktus Korsi Mitoha [Kursi Mertua] nyaéta salah sahiji koléḳsi unik nu aya di Rumah Kaca Kaktus
Sungkem nyaéta kecap pagawéan nyium tonggong leungeun, tuur, suku kolot tandaning hormat
Sungkem téh dilakonan nalika pangantén nyanghareup kolotna ogé kulawargana anu leuwih kolot(pinisepuh) ti dua kulawaraga pangantén, salaku tanda bakti jeung panuhun kana bimbinganana ti mimiti lahir nepi ka kawin
Lian ti éta pangantén ménta du'a restu dina ngabangun kahirupan rumah tangga anu anyar, supaya meunang rahmat ti Allah SWT.Sungkem dilakonan sababaraha waktu sabada upacara akad nikah, tempatna biasana di imah pangantén awéwé di jero imah, di mana para sepuh narungguan .Jalma-jalma anu biasana aya dina acara sungkeman téh kabatesanana ti pihak kulawaraga jeung baraya ti dua beulah pihakanana
Sungkem nyaéta salam jeung nyium leungeun sarta tungkul ningalikeun rasa hormat anu gedé ka nu jadi kolot
Mimitina pangantén lalaki sungkem ka mitohana anu lalaki, pangantén awéwé sungkem ka indungna
Sabada kitu ditukeuran, pangantén lalaki sungkem ka mitoha awéwé, pangantén awéwé sungkem ka bapana
Tuluy pangantén duanana sungkem ka kolot ti pihak lalaki
Lian ti ka kolot sungkem ka baraya séjénna jeung sesepuh anu nyaksian acara nikahkeun utamana anu aya dina acara sungkeman
Cingcau héjo mangrupa tutuwuwhan cingcau "Cyclea barbata Miers" (Cingcau ngarambat)
Gambaran Cingcau héjo
Diaméter lingkar watangna leutik, kulit watangna keset jeung cucukan
Panjang watangna bisa welasan méter jeung daunna pinuh ku bulu
Kembangna warna konéng jeung buah batu warnana beureum bentukna lonjong
Tutuwuhan ieu osok aya di daérah terbuka atawa dirungkun-rungkun pepelakan séjén
Aya ogé anu dipelak tapi ngarambat kana pager
Tutuwuhan ieu alus dipelak di daérah anu jangkunna kurang tina 1000 méter di luhhur permukaan laut.]
Pikeun ubar Alternatif Herbal nyaéta pikeun jadi ubar tekanan darah tinggi, demam, gangguan dina beuteung, nyeri beuteung, karacunan ngadahar udang, radang lambung, tipés, panyakit usus
Tony Tony Chopper nyaéta salah sahiji karakter fiksi dina Anime jeung Manga One Piece
Chopper nyaéta Dokter dina kelompok Bajak Laut Topi Jerami, ogé anggota ka-6 dina éta kelompok
Chopper nyaéta sakadang Rusa Kutub anéh anu irungna biru
Manéhna di asingkeun ku rusa kutub séjén ku lantaran kaanéhannana, nepi ka hiji poé manéhna ngadahar Buah Setan tipe Zoan nyaéta buah "Hito Hito"
Sabada ngadahar éta buah, manéhna jadi bisa ngomong, jeung mikir jiga jelma, nu ahirna Chopper dipiceun ku kolotna
ku sabab dipiceun ku kelompokna, tuluy Chopper indit ka désa dina wujud jiga jelma, ku lantaran wujudna can sampurna manéhna diusir deui ku warga ku sabab wujudna jiga monster
Nalika tatu, Chopper di tulungan ku Dokter Hiluluk, dokter gadungan anu teu di pikaresep ku warga, padahal niat na mah hayang nulungan warga
Tuluy Chopper di pulung ku Hiluluk, tidieu Chopper meunang rasa kanyaah ti batur, Hiluluk nganggap Chopper jiga anakna sorangan tuluy di béréngaran Copper, ku sabab tandukna bisa meulah tangkal (Chop)
Sabada maotna Dokter Hiluluk, Chopper di asuh ku Dokter Kureha
di dinya Chopper di ajarkeun Élmu Kedokteran ku Kureha
Hiji poé Chopper nyieun hiji ubar anu teu kahaja ka dahar ku manéhna, tuluy wujud manéhna robah teu puguh rupana, ieu kajadian téh cikal bakalna "Rumble Ball" anu di paké Chopper pikeun gelut jeung musuhna
Chopper anu di teleport kuma, ahirna nepi ka pulo anu eusina manusia purba jeung manuk raksasa
Di pulo ieu Chopper diajar élmu pengobatan anu leuwih luhur, di perpustakaan medis tingkat hiji di dunya
Suweng ; "anting" téh basa kasarna tina perhiasan awéwé nu sok dipasang dina ceuli kénca-katuhu, ari basa lemesna téh "sumer", "sumber" atawa "kumbu"
Suweng kecap séjénna nyaéta "anting"
Salaku aksésoris suweng kudu dipilih sacara bener sangkan bisa nambahan kaéndahan tina "penampilan"
Rupa-rupa wangun unik jeung rupa-rupa bahanna, digabungkeun jeung warna-warna anu cerah nambahan daya irut tina suweng
Tips Maké Anting
Sangkan "penampilan" urang leuwih alus, lian ti nyaluyukeun jeung suasana anting ogé disaluyukeun jeung wangun beungeut pamaké
Anu Beungeutna Buleud
Beungeut anu buleud jeung katingalina simetris sangkan teu katingali leuwih buleud, kudu di singkahan maké anting anu buleud utamana modél "loop earing" atawa suweng buleud nyaéta anting leutik anu langsung napel kana daun ceuli.Pilih anting anu wangunna segi panjang, pasagi, segitilu, atawa "oval anu manjang ka handap" sangkan katingali leuwih langsing
Anu beungeutna Pasagi
Jang anu beungeutna pasagi katingalina heuras atawa kaku, "rahang"na katingali jelas jeung tarang anu sarua legana jeung pipi nepi ka jiga "kotak"
ku sabab kitu, singkahan maké anting anu wangunna pasagi atawa wangun séjén anu miboga loba "sudut"
Wangun anting anu panjang teuing kudu disingkahan ogé sangkan beugeutna teu katingali panjang beungeutna.Suweng anu buleud gedé, lonjong, atawa modél tumpuk bisa mantuan "melunakkan" "sudut" dina beungeut anu pasagi
Anu beungeutna Jiga Haté
Wangun beugeut nu kieu katingali leuwih leutik di bagian handap jeung seukeut dina gado
pikeun anu wangunna kawas kieu leuwih alus lamun maké anting anu wangunna ngaleutikan di bagian handap kawas segitilu tibalik, wangun haté, atawa wangun "tetes" cai anu tibalik
Leuwih alus maké anting buleud, pasagi, oval, segitilu anu sukeut di luhurna, atawa "tetes" cai
Wangun-wangun anting anu geus disebutkeun tadi bisa narékahan sangkan beugeut pamakéna katingalina ngeusi jeung saimbang
Anu bengeutna Lonyod
Mangrupa wangun beungeut anu idéal nu loba dipikahayang ku kabéh awéwé, teu pati buleud ogé teu pati kaku atawa "kotak" modél kawas kieu, bisa maké sakabéh wangun ating
Musieum Sri Baduga perenahna di jalan B.K.R 185 Tegallega sarta pahareup-hareup jeung Monumén Bandung Lautan Api
Wangunan musieum ieu miboga suhunan nu panjang sarta potongan imah panggung nu diadumaniskeun jeung gaya arsitéktur modérn
Ieu musieum dibagi dua; wilayah publik ("public area") nu ngawengku gedung paméran jeung auditorium sarta wilayah séjén anu teu kaasup publik ("non public area)," nu ngawengku ruang kantor "Kapala Museum", "Sub Bagian Tata Usaha", "Kelompok Kerja Bimbingan dan Edukasi", "Kelompok Kerja Konservasi dan Preparasi" sarta "Kelompok Kerja Koleksi" kaasup "Gedung Penyimpanan Koleksi"
Ieu musieum miboga koléksi barang-barang seni budaya Jawa Barat nu aya patalina jeung biologi, etnografi, arkeologi, numismatik, filologi, dermatologi, seni murni jeung téhnologi
Wangunan musieum ieu saperti imah panggung, sarta ngabogaan suhunan manjang, anu ngagambarkeun imah has ti Jawa Barat
Wujud wangunan ieu dijieun saperti imah adat tradisional Sunda anu ngaranna Julang Ngapak sangkan katémbong Kasundaanana
Musieum ieu diwangun dina tanah anu legana 8415,5 méter pasagi
Mimiti diwangun taun 1974 ngamangpaatkeun wangunan urut kawadanaan Tegallega
Pangwangunan tahap kahiji anggeus dina taun 1980 tuluy diresmikeun tanggal 5 Juni ku "Menteri Pendidikan dan Kebudayaan", Dr. Daud Yusuf sarta méré ngaran Musieum Negeri Propinsi Jawa Barat
Sapuluh taun ti mimiti diresmikeun atawa dina taun 1990, ngaran ieu musieum dirobah ku ngaran Musieum Sri Baduga
Éta ngaran aya dina Prasasti Batu tulis (Bogor), Sri Baduga boga kawasa dina Kerajaan Sunda Galuh ti taun 1482 nepi ka 1521
Teras ngaran ieu ditangtukeun dumasar kana Keputusan Menteri Pendidikan dan Kebudayaan Nomor 02223/0/1990 kaping 4 April taun 1990
Nginget kana kamekaran fungsi musieum minangka tempat pangrojong nu bisa nambahan élmu pangaweruh sarta bisa dijadikeun sarana rékréasi, Propinsi Jawa Barat ngalaksanakeun rénovasi kana tata paméran tetap ti mimiti taun 1989 nepi ka taun 1992, kaasup kana dilegaanana rohangan paméran di undak nu ka-3
Dina mimiti taun 2018, aya parobahan struktur organisasi Dinas Pariwisata dan Kebudayaan Daérah Jawa Barat
Ku sabab éta, Musieum Sri Baduga janten bagéan ti UPTD (Unit Pelaksana Téknis Daérah) Pengelolaan Kedudayaan Daérah Jawa Barat, hususna dina bagéan Cagar Budaya dan Permuseuman
Koléksi Musieum Sri Baduga
Musieum ieu miboga barang-baranf anu patali jeung sajarah Jawa Barat
Ieu musieum miboga kurang leuwih 5.637 koléksi; koléksi nu panglobana tina élmu Étnografi nu aya patalina jeung budaya daérah
Koléksi-koléksi nu aya di ieu musieum teu saukur aslina (réalia) wungkul tapi ogé aya nu mangrupa réplika miniatur, foto, jeung maket
Papasingan koléksi di Musieum Sri Baduga nyaéta: Salian ti éta, aya sababaraha koléksi Musieum Sri Baduga mangrupa sumbangan ti masarakat
Contona, kulawarga H. Aang Kunaefi, urut Gubernur Jawa Barat (1975-1980, 1980-1985) anu nyumbang 22 benda pusaka
Teras aya deui kulawarga Hendra Nicolas, urut Komandan Brigade Laskar Merah Putih anu nyumbang fosil sato purba anu umurna 200 rébu taun
Tempat koléksi di ieu musieum dibagi jadi tilu undak
undak kahiji mangrupa tempat kamekaran awal sajarah alam jeung budaya Jawa Barat
Di ieu tempat aya barang-barang titinggal masa Prasejarah nepi ka jaman Hindu-Buddha
Conto koléksina nyaéta karéta kuda anu tempat diukna rada unik, wujudna sapertos sato dina mitologi anu ngaranna Lembuswana
Lembuswana nyaéta sato anu sok ditumpak ku Bathara Guru anu sok maké mahkota, sirahna sapertos maung, boga belalai sapertos gajah, kulitna aya sisik sapertos ikan jeung dina opat kakina aya taji sapertos suku hayam
Salian ti éta, aya ogé koléksi dina zaman prasajarah sapertos arca karuhun, fosil jalma prasajarah sapertos "Homo erectus" jeung "Homo sapiens," cekungan danau di Jawa Barat zaman heubeul jeung sababaraha benda anu boga nilai rélijius
Dina undak kahiji, aya ogé réplika batu tulis titinggal Kerajaan Pajajaran jeung prasasti-prasasti anu sanésna, replika karéta kencana paksi nagaliman di Keraton Kanoman Cirebon
Karéta ieu ngagambarkeun sato garuda, naga, gajah anu nyimbolkeun budaya Jawa, Tionghoa jeung Arab anu janten unsur budaya masarakat Cirebon
Salian ti éta, aya relief interaktif ngeunaan sajarah situ di Bandung purba
Situ ieu baheulana salega 75 km persegi anu manjang di Bandung Raya, kaasup Kota Bandung, Kota Cimahi Kabupaten Bandung jeung Bandung Barat
Aya ogé réplika Goa Pawon anu janten imah pikeun manusa heubeul (purba) di cekungan Bandung kirang leuwih 9.500 taun ka tukang
Undak kadua mangrupa tempat paméran budaya tradisional mangrupa pola kahirupan masarakat, pacabakanana, cara dagang, transportasi, sajarah perjuangan bangsa, lambang-lambang kabupatén jeung kota sa-Jawa Barat jeung pangaruh Islam tur Eropa
Conto koléksina nyaéta logo ti unggal kota di Jawa Barat, aya ogé parabotan sapertos korsi, méja, lomari zaman heubeul
Dina undak kadua, aya ogé naskah kuno anu diserat ku huruf Sunda kuno, Jawa kuno, jeung huruf Palawa
Lolobana, éta naskah dipangaruhi ku kabudayaan Hindu
Éta naskah diserat dina daun lontar, kertas Éropa, logam jeung kayu
Aya ogé pakakas sapertos pakakas tani, pakakas dapur, duit jeung alat tuker anu sanés ti zaman prasajarah nepi ka zaman kolonial
Undak katilu mangrupa tempat koléksi étnografi (rupa-rupa wangun jeung fungsi kasenian sarta keramik asing)
Di undak katilu, pangunjung tiasa ningali benda-benda sapertos baju pangantén adat Sunda, parabotan
Dina undak katilu, aya ogé koléksi ti masarakat Sumedang nyaéta kecapi anu warnana emas jeung dijieun ti kayu jati, kecapina disebat Kecapi Naga Maung ku sabab aya hiasan sirah maung jeung naga, jeung aya deui gamelan jeung wayang golék
Salian ti éta, aya ogé lukisan karya Baskara anu némbongkeun waktos Raja Siliwangi moksa di leuweung, aya deui lukisan anu dijieun ku pelukis Barli anu ngalukis tarian Sisingaan
Teras aya deui mangkok nu geus rusak titinggal Dinasti Ming anu kapanggih dina kapal anu karam di Karawang
Kangkalung téh lemesna tina kongkorong nyaéta ngaran perhiasan anu digantungkeun atawa dibeulitkeun kana beuheung
Kongkorong aya anu dijieunna tina ranté emas, pérak, marjan, mutiara, jeung réa-réa deui
Kangkalung kaasup kana salah sahiji panglengkep tina pakéan
Umumna dipaké sangkan "penampilan" leuwih ngirut
Aya sababaraha tips dina milih kangkalung anu bener, nyaéta:
Musieum Prabu Geusan Ulun salah sahiji musieum nu aya di Kabupatén Sumedang perenahna aya di Kompleks Pendopo kalawan koordinat 6° 51' 7" S, 107° 55' 13" E. Di ieu kompléks aya sababaraha gedong saperti Gedong Srimanganti (1706), Gedong Bumi Kalér (1850), jeung Gedong Gendeng (1850)
Salian ti éta, aya ogé gedong nu kawilang anyar Gedong Gamelan (1973), Gedong Pusaka (1990), jeung Gedong Kareta Naga Paksi (1996)
Sawatara koléksi nu aya di ieu musieum nyaéta Meriam Kalantaka, titinggal Kompeni taun 1656, Gamelan Panglipur titinggal Pangeran Rangga Gedé (1625 – 1633), Gamelan Pangasih titinggal Pangeran Kornél (1791 – 1828), jeung Gamelan Sari Arum titinggal Pangeran Sugih (1836 – 1882)
Salian ti éta aya ogé koléksi lianna kayaning ranjang Pangeran Kornel jeung pakéan dines bupati mangsa harita
Sajarah Musieum Prabu Geusan Ulun
Tanggal 22 Séptémber 1912 Pangéran Aria Soeria Atmadja, Bupati Sumedang (1882 – 1919) nalika éta nyieun hiji surat wasiat wakaf
Anjeunna ngawakafkeun barang-barang pribadina sarta barang-barang lianna boh barang pusaka boh barang kaprabuan lianna
Tumenggung R.Moh Singer nu diistrénan ku pamaréntah Hindia Walanda jadi Bupati Sumedang taun 1948/1949, ningali éta barang-barang wakaf geus bacacaran teu dina tempatna
Lantaran kitu, anjeunna masrahkeun urusan éta barang wakaf ka ahli waris Pangeran Aria Soeria Atmadja
Taun 1950 para ahli waris Pangeran Aria Soeria Atmadja sanggeus narima éta barang-barang wakaf tuluy nyieun Yayasan Pangeran Aria Soeria Atmdja (Yayasan P.A.S.A akte notaris Mr Soedja no.59 tanggal 28 Agustus 1950)
Sangkan leuwih hadé tur tartib dina ngariksa ieu barang dumasar kaputusan Pengadilan Negeri Sumedang tanggal 26 Maret 1953 N0 29/1953 nyieun Yayasan Pangeran Sumedang (YPS) kalawan akteu notaris Mr Tan Eng Kiam no 98 tanggal 21 April 1955
Sanggeus barang-barang pusaka kumpul kabéh, tuluy diteundeun di Gedong Gendeng
Lantaran Gendeng dianggap tempat diteundeunna barang-barang pusaka utama, mangka Gendeng dianggap minangka “Rumah Pusaka”
Sangkan bisa ngariksa éta barang-barang pusaka, YPS ngararancang piekun nyieun hiji musieum
Tanggal 11 Nopémber 1973 Gedong Waditra atawa Gedong Gamelan diresmikeun minangka wangunan musieum sarta dingaranan Museum Wargi-Yayasan Pangeran Sumedang (YPS)
Mimitina mah ieu musieum téh ngan dibuka pikeun turunan Pangéran Sumedang wungkul
Tanggal 7 Maret-13 Maret 1974 di Sumedang diayakeun "Seminar Sejarah Jawa Barat" nu diluuhan ku para ahli sajarah sa-Jawa Barat
Dina éta seminar para Sesepuh YPS jeung Sesepuh Wargi Sumedang ngajukeun sangkan éta musieum dingaranan
Lantaran hal éta, ahirna kasapukan forum di éta seminar méré ngaran éta musieum kalawan Musieum Prabu pikeun Ulun, ngaran salah sahiji raja munggaran tur pamungkas Karajaan Sumedanglarang
Tanggal 13 Maret 1974 Musieum YPS dibéré ngaran Musieum “Prabu Geusan Ulun Yayasan Pangeran Sumedang"
Koléksi Musieum Prabu Geusan Ulun
Koléksi dumasar kana jinis klasifikasina di antarana waé:
Curug Orok nyaéta salah sahiji objék pelesir alam mangrupa curug nu perenahna di désa Cikandang, kacamatan Cikajang, Kabupatén Garut, Provinsi Jawa Barat
Ieu curug dingaranan Curug Orok ku sabab dina taun 1968 aya awéwé anu miceun orok ti puncak éta curug
Ku saba éta katelah curug orok anu ceuk sakaol mah orok éta téh lalaki anu nepi ka ayeuna nyicingan éta curug
Cenah mah lamun bobogohan di dinya bakal pepegatan
Ditilik tina wangun curugna, di curug orok téh aya 2 curug anu ngalambangkeun indung jeung anak ku sabab aya curug anu pangluhurna jeung aya ogé curug-curug anu leutik anu ngalambangkeun orokna curug
Luhurna Curug Orok téh 45 méter
Sedengkeun luhurna di saluhureun pabeungeutan laut nyaéta 250 mdpl kalayan konfigurasi umum lahanna punclut ku sabab perenahna di handapeun gunung Papandayan
Jenis material taneuhna nyaéta mangrupa taneuh porang jeung batu
Wates administrasi ODTW ieu nyaéta : Ngokolakeun
21 April 1996 ieu curug téh ditetepkeun jadi Objék jeung Daya Tarik Wisata (ODTW)
Curug Orok dikokolakeun ku PT
Perkebunan Nusantara jeung dipimilik ku PT
Curug Orok mukana ti jam 09.00-16.30
Jarak ti curug Orok ka kota kacamatan Cikajang nyaéta 5 Km, sedengkeun ti Kabupatén Garut 31 Km
Saméméh ka curug anu jadi pangjugjugan urang bakal ngaliwatan téktékan anu panjangna 100 méter
Pikeun nepi ka curug orok téh bisa naék motor atawa mobil anu lilana kira-kira 1,5 jam
Payung nyaéta bahan plastik, anu disebut kanopi, anu némpél dina karangka beusi
Payung nyaéta parasut; panghalang panas poé atawa hujan lamun urang keur di luar
pajeng;~dipakéna dibenerkeun heula gagangna dicekel, lamun enggeus dipaké dilingkupkeun deui; aya~kertas, lawon hideung, sutra jsb
Dina mimiti 3500 taun ka tukang, ayana payung geus kapanggih di Tiongkok
Ngeunaan kapanggihna payung, aya loba legénda-legénda rahayat anu nyaritakeunana, hiji di antarana pang sumebar lega nyaéta carita “Luban manggih Payung”
Luban nyaéta Bapa Pertukangan di Tiongkok
Nurutkeun catetan “Kepingan Giok”, payung kapanggih ku pamajikan Luban, anu pohara paduli sarta perhatian ka gawé salakina
Kacaritakan, saban poé Luban dibawakeun kadaharan ku pamajikanana anu ngaranna Yun, di mana Yun mindeng kali kakeunaan hujan gedé sabot éta
Jadi Luban nyieun paviliun di sapanjang jalan sangkan pamajikanana henteu kehujanan, tapi ngarasa cara éta masih kurang praktis
Tuluy saterusna, dumasar inspirasi ti barudak anu ngagunakeun daun kembang teratai minangka panangtayungan ti hujan, manéhna nyiptakeun payung kahiji dijieun ti hiji rangka fléksibel anu ditutupan ku lawon atawa kertas anu dilapis ku lilin pikeun nyieunana tahan cai
Di Tiongkok, payung lain dipaké minangka nu ngajaga ti panas sarta hujan, tapi ogé mibanda harti dina masarakat
Dina ahir Dinasti Wei, payung dipaké dina upacara-upacara sarta tata cara pajabat luhur disebut “Payung Luo”
Numutkeun Tso Chun, Payung Luo nyaéta simbol ti kalungguhan sarta status pikeun para pajabat
Contona, para pajabat ti Dinasti Han dina kalungguhan henteu kitu luhur ngagunakeun payung boga warna Héjo sarta Kaisar Dinasti Song ngagunakeun payung boga warna konéng sarta beureum
Alatan éta, payung anu dipaké dina lalampahan inspéksi kaisar atawa pajabat senior di jaman baheula nyaéta némbongkeun panangtayungan ka rahayat
Payung melambangkan kakayaan sarta cahara sarta mindeng dipaké dina upacara – upacara kawinan di Tiongkok
Payung ogé mindeng dipaké dina opera, lagu sarta tari, sarta seni akrobatik
Ngaronjatna pertukaran budaya kalayan nagara deungeun, ngabalukarkeun payung sacara bertahap menyebar ka luar nagari
Contona, Jepang geus ngirimkeun 19 utusanna ka Dinasti Tang pikeun diajar kabudayaan Tiongkok
Ku kituna, téhnik pembuatan payung geus diwanohkeun di Jepang
Dina pertengahan abad ka-18, pangusaha Inggris mawa payung ka nagarana sanggeus datang ti Tiongkok, anu ngabangkitkeun pangaruh badag di Inggris Raya
Nepi ka pertengahan abad ka-19 payung geus jadi hiji keharusan pikeun orang Inggris
Toko payung kahiji di ditu ngaranna "James Smith and Sons" anu buka dina taun 1830 sarta nepi ka ayeuna masih ngajual payung, alamatna di 53 New Oxford Street, London
Sintaksis mangrupa tata basa anu ngabahas hubungan antar kecap dina tuturan
Sarua jeung morfologi, tapi morfologi ngait struktur gramatikal di jero kecap
Unsur basa anu kaasup di jero sintaksis nyaéta frase, klausa,jeung kalimah
Tuturan dina hal ieu ngait naon anu diomongkeun jelema dina wangun kalimah
Kalimah mangrupa hijian atawa deretan kecap-kecap anu mibanda intonasi nu tangtu minangka pemarkah sakabéhna sarta sacara ortografi biasana dipungkas tanda titik atawa tanda ahir séjén anu luyu
Frase nyaéta satuan gramatik anu diwangun ku dua kecap atawa leuwih anu henteu ngaleuwihan wates fungsi
Contona: baris datang, kamari isuk-isuk, anu keur nulis
Tina watesan di luhur bisa dicindekkeun yén frase miboga dua sipat, nyaéta: a. Frase mangrupa satuan gramatik anu diwangun ti dua kecap atawa leuwih
b. Frase mangrupa satuan anu henteu ngaleuwihan wates fungsi unsur klausa, maksudna frase éta sok aya dina hiji fungsi unsur klausa nyaéta: S, P, O, atawa K. Macem-macem frase: A. Frase endosentrik Frase endosentrik nyaéta frase anu miboga distribusi anu sarua jeung unsurna
Frase endosentrik bisa dibédakeun jadi tilu golongan nyaéta: Contona: méja korsi, maju mundur, bapa ibu
(Diterangkan/D) sarta unsur penjelas (Ngajelaskeun/M)
B. Frase eksosentris Frase eksosentris nyaéta hiji susunan anu mangrupa gabungan dua kecap (atawa leuwih) anu némbongkeun yén kelas kecap ti perpaduan éta henteu sarua jeung kelas kecap ti salah sahiji(atawa leuwih) unsur pembentukanna
Klausa nyaéta satuan gramatik anu diwangun ku S–P boh dibarengan ku O, PEL, sarta KET boh henteu
Kalayan ringkas, klausa ialah S P (O) (PEL) (KET)
Tanda kurung nandakeun yén anu perenahna dina kurung éta boga sipat manasuka, hartina kaci aya, kaci ogé euweuh
Penggolongan klausa: Kalimah
Kalimah nyaéta hijian basa anu diwangun ti dua kecap atawa leuwih anu ngandung pikiran anu pepek sarta boga pola intonasi ahir
Tutunjukan nyaéta kawih anu dikawihkeun bari nunjukkeun curuk nu diriungkeun
Tutunjukan ieu dikawihkeun bari diuk ngariung, biasana maén ieu tutunjukan téh sok di téras imah bari ngadagoan hujan raat, atawa ngadagoan kadaharan anu keur dipasak ku indung salah saurang budak nu boga imah éta.Barudak nu ngalakukeun ieu kawih téh sakapeung mah sok bari maén teteguhan bari teu wéléh suka bungah, malah barudak nu cicingna di palemburan mah sok milih tibatan nonton TV mending kénéh
milih tibatan nonton TV mending kénéh ngawih bari maén ieu tutunjukan, béda jeung barudak nu cicingna di kota kaulinanana ogé geus "canggih" nyaéta maén "game" dina komputer atawa maén PS ("Play Station"), béda pisan katingalina antara budak nu cicingna di kota jeung budak nu cicingna di lembur, tapi teu saeutik jaman kiwari mah budak nu cicingna di lembur ogé sok aya nu maén game
ogé sok aya nu maén game dina komputer, matak jarang barudak jaman ayeuna nu apal kana kawih kaulinan
Ieu di handap conto kawih kaulinan tutunjukan kieu rakitanana: &lt;poem&gt; "Tutunjukan téténjékan, Si Tétéh anteur ka cai," "Ah embung, sieun bugang dina muncang" "Kokoplak sayang kadanca" "Si paok katinggang picung," "Cungcurung ka Cipicung" "Dél odél papatong dosol" "Tinyohnyor" &lt;/poem&gt; Kawih lianna : &lt;poem&gt; "Tutunjukan téténjékan, Si Tétéh anteur ka cai," "Sieun bugang dina muncang" "Kokoplak sayang kadanca" "Kadanca katindih picung," "Cungcurung kawin odéng" "Odéng
katindih picung," "Cungcurung kawin odéng" "Odéng panjang buntut."
Dorokdok nyaéta kurupuk anu bahan dasrna tina kulit sapi jeung munding
Rasana anu gurih jeung rangu
Pusat produksi kurupuk kulit perenahna di TarogongGarut
Dorokdok téh aya dua rupa nyaéta kurupuk kulit tina munding jeung tina kulit sapi
Dorokdok nyaéta opieun, bentukna leutik saperti batu koral atawa karang laut, aya ogé anu gedé sagedé jemop indung suku
Ieu kadaharan téh salain opieun bisa ogé jadi deungeun sangu, tapi leuwih kasohorna piekeun kurupuk dina baso atawa soto
Aah Hasannah, salah sahiji pengusaha kurupuk kulit Hikmah anu masih kénéh mroduksi dorokdok kulit munding
Sanajan ayeuna mah munding téh geus méh langka alatan populasina anu nyaeueutikan
Ayana kulit-kulit munding téh ti daérah Kalimantan, Palembang, jeung Lombok
Dorokdok anu alus kualitasna nyaéta kulit munding anu jalu anu ngora kénéh ku cara dikulub
Ku sabab lamun dibeuleum kulit munding anu kolot, ngora, jalu atawa bikang bisa dijadikeun bahan baku
Aya sababaraha kurupuk kulit jeung dorokdok khas Garut kalayan ukuran anu béda-béda saperti sababaraha jenis méré k anu kasohor nyaéta Pada Sono, Pusaka, Pada Seneng, HWY, Hikmah, Iti Kurih
Dingaranan dorokdok ku sabab nalika di dahar éta kurupuk téh ngaluarkeun sora ngerekes dodorodokan ku lantaran rangu pisan
Cara nyieun Dorokdok
Prosés nyieun éta dorokdok téh kawilang lila nyaéta 5 poé
Mimitina pilih kulit munding jalu anu masih ngora kénéh
Tuluy kulit munding téh dikereutan jadi 4-6 bagian pikeun ngagampangkeun tahap ngabersihkeunana
Sanggeus kulit munding dipotongan, tuluy dibeuleum sangkan leungit bulu-buluna
Tuluy dikeueuman salila dua poé tuluy dikumbah deui nepi ka bersih
Supaya kulitna hipu, kulit téh dikulub deui dina dreum anu gedé salila 10 jam ku suluh nepi ka éta kulit hipu
Nalika dikulub éta téh geus dicampur ku bumbu-bumbu
Bumbuna saperti bawang bodas, katuncar, asam jawa, uyah, gula beureum, jrrd
Kurupuk kulit Garut jeung dorokdok teu maké bahan panagwét jeung dijieuna kalawan higienis
Saterusna kulit munding anu warnana konéng hérang dituuskeun terus di potongan panjang-panjang
Tuluy dipoé nepi ka garing
Lamun cuacana keur alus 3 poé ogé geus garing, tapi lamun cuacana keur goréng bisa nepi ka 5 poé
Salah sahiji ciri kulit geus garing téh nyaéta kulitna jadi teuas
Rasa dorokdok téh aya dua rasa nyaéta original jeung lada
Anu lada biasana ditambahan ku gila beureum jeung cabé
Sedengkeun lamu dorokdok sapi anu dipilih nyaéta sapi jalu supaya dorokdok téh beukah
Kulit sapi anu dipaké nyaéta bagian jerona anu warna bodas
Sapi anu kualitasna alus nyaéta sapi ti daérah Kalimantan, Sumatera, Madura jeung Sulawesi
Kulit sapi anu geus disését tina kulitna, tuluy dikumbah nepi ka bersih
Tuluy dikeueuman anu maké bumbu éta téh salila sapoé sapeuting
Sanggeus kitu dipoé maké bumbu deui, posisi kulitna ditarik nepi ka
Biasana lamun cuaca alus ngan 4 poé dipoéna téh
Lamun cuasca goréng ulah waka dipoé ku sabab lamun ngan digaringkeun wungkul bakal mangaruhan kana rasa dorokdok jadi pait
Ngagoréng dorokdok téh dua kali ngagoréng
Ngagoréng ka hiji kulit ngan saukur dikeueum dina minyak kalapa anu seuneuna leutik
Sanggeus kulit jadi beukah seuneu téh mimiti digedéan sangkan éta dorokdok jadi téréh beukahna
Sanggeus kitu jait, dorokdok munding bakal ngaleutikan
Tuluy ngagoréng anu kaduana ilahar ngagoréng kurupuk biasa sangkan éta kurupuk téh anger beukah
Lamun dorokdok sapi sanggeus diasupkeun kana minyak kalapa anu teu pati panas téh dikeueum tuluy bakal robah jadi péot kacoklatan jeung saeutik beukah
Sanggeus kitu jait tuluy tuuskeun tuluy poé deui
Sanggeus dipoé digoréng deui nepi ka beukah jeung hasilna bakal leuwih bodas dibandingkeun dorokdok munding
Badminton nyaéta cabang olahraga kaulinan nu dimaénkeun maké rékét jeung kok nu ditepak sarta éta kok kudu ngaliwatan nét nu geus aya di tengah lapang
Badminton asalna mah tina kaulinan Tionghoa nyaéta "Jianzi" nu maké kok tanpa rékét
Sanggeus kitu di Inggris nalika jaman pertengahan aya kaulinan nu disebut "Battledores" jeung "Shuttlecocks"
Biasana mah barudak ngagunakeun tongkat (Battledores) sarta nyieun stratégi sangkan kok henteu antel kanu taneuh
Hal ieu jadi kalangenan anyar dina taun 1854 nalika majalah "Punch" nyieun kartun nu témana Battledores
Masarakat Inggris mawa ieu kaulinan ka Jepang, China, jeung Siam (kiwari Thailand) nalika manéhna masih ngajajah Asia
Olahraga badminton diciptakeun ku petugas Tentara Britania di Pune, India dina abad ka-19
Manéhna nambahkeun nét dina éta olahraga
Lantaran kota Pune kasohor minangka Poona, éta kaulinan téh dibéré ngaran "Poona" mangsa harita
Sanggeus kitu, para tentara mawa deui éta kaulinan ka Inggris dina taun 1850-an, sarta dingaranan badminton lantaran éta olahraga dipintonkeun di Gedung Badminton (Badminton House) di Gloucestershire Inggris
Kiwari Gloucestershire jadi puseurna International Badminton Federation (IBF)
International Badminton Federation (IBF)
International Badminton Federation (IBF) lahir taun 1934 nu diluuhan ku 9 nagara anggota nyaéta Canada, Denmark, Inggris, Prancis, Irlandia, Belanda, New Zealand, Scotlandia jeung Wales
Turnamén munggaran IBF nu kasohor nyaéta Thomas Cup (World men's téam championships) taun 1948. ti saprak harita turnamén mekar pikeun tim putri kayaning Uber Cup, Sudirman Cup, World Junior jeung World Grand Prix Finals
Kiwari loba turnamén badminton nu diayakeun di masing-masing nagara saperti: Indonesia Open, Malaysia Open, Singapore Open, All England, Japan Open, Swiss Open, Korea Open, Denmark Open, China Open jeung réa-réa deui
Onta nyaéta sato nu kukuna beulah, beuheungna panjang sarta na tonggongna miboga punduk (aya nu pundukna hiji, ogé nu pundukna dua)
Biasana ieu sato sok dipaké ngangkut
Hirupna di wilayah gurun kayaning Arab, Afrika Utara, Asia Tengah, jeung sajabana
Kaasup kana genus Camelus (nu pundukna hiji-"Camelus dromedarius"; nu pundukna dua-"Camelus bactrianus")
Umur rata-ratana nyaéta 30 taun nepi ka 50 taun
Loba kaonjoyan onta dibandingkeun jeung sato lianna, di antarana, kahiji bisa ngamangpaatkeun cai kalawan éfisien
Dina waktu 10 menit, onta bisa nginum cai nepi ka 130 léter, jumlah nu kurang leuwih ampir sarua jeung sapertilu beurat awakna
Ku lantaran kitu, onta bisa nahan haus nu kacida lilana
Kadua, bisa ngamangpaatkeun hasil metabolisme
Onta bisa ngamaksimalkeun cai nu digunakeun sarta zat-zat kadaharan lianna ku cara nyalurkeun uréa kana liver
Struktur getih jeung sél onta kacida unikna nepi ka ieu sato bisa hirup dina waktu nu lila sanajan euweuh cai
Onta miboga enzim albumin nu ngabalukarkeun onta bisa nahan haus
Jumlah ieu énzim dina onta leuwih loba dibandingkeun jeung mahluk hirup lianna
Katilu, onta miboga punduk (tonggong nu nonjol vertikal ka luhur)
Saperlima beurat onta nyaéta lemak nu aya dina éta punduk
Sanajan onta nu miboga punuk bisa méakkeun kadaharan 30–50 kg, onta bisa kuat hirup sabulan sanajan dahar 2 kg jukut sapoéna
Kaopat, onta miboga biwir nu kacida kuatna sarta mirip karét nu ngabalukarkeun bisa ngadahar kadaharan nu aya cucukan
Kalima, onta miboga beuteung kalawan opat bilik sarta "sistem pencernaan" nu kuat
Kagenep, panon onta miboga bulu panon nu disusun jadi dua lapisan
Ieu lapisan nepi ka bisa ngajaga panon onta tina keusik nu asup lantaran miboga "sistem pengaitan", nalika aya dina kondisi nu bahaya sacara otomatis ieu bulu panon nutupan panon
Katujuh, miboga bulu kandel nu nutupan awak sarta bisa ngajaga kulit onta tina panonpoé
Sabalikna, nalika hawa tiris, ieu bulu bisa ngajaga awak onta sangkan tetep haneut
Kadalapan, dampal cokor onta miboga ukuran nu leuwih gedé dibandingkeun ukuran jeung panjang sukuna
Kasalapan, irung jeung ceulina ditutupan ku bulu nu panjang sangkan bébas tina kekebul jeung keusik
Onta bisa nutupan liang irungna nepi ka keusik teu bisa asup
Piano, salasahiji alat musik modérn
Asal kecapna tina basa Italia nyaéta "pianoforte"
Nu maén piano disebut pianis
Dina mimiti ngajieunna, piano dimekarkeun tina waditra kacapi
Bédana téh ari kacapi mah maénkeunana dipetik sedengkeun piano ku cara neken tuts-tutsna
Sacara umum piano kaasup kana kelompok musik instrumental
Sora piano asalna tina geteran papan sora, nepi ka sora nu dihasilkeun bisa diatur gedé leutikna
Piano lahir tina kahayang ngahijikeun kaéndahan nada "clavichord" jeung kakuatan "harpsichord"
Kahayang éta ngabalukarkeun Marius nu asalna ti Paris (1716), Schroter ti Saxony (1717), jeung Christofori (1720) ti Padua Italia pikeun nyieun piano
Hasil nu lengkep sarta sampurna dijieun ku Bartoloméo Christofori hasil tina piano harpsichord jeung "spinet" (harpsichord leutik) di Istana Florentine-istana Ferdinand de’Medici
Ayeuna, éta piano munggaran téh diteundeun di Metropolitan Museum of Art di New York
Pertengahan abad ka XVII, piano dijieun dina sababaraha wangun
Mimitina mah aya nu dijieun mirip désain harpsichord kalawan senar nu luhur
Piano jadi leuwih pendék sanggeus John Isaac Newton ngamodifikasi tempatna nepi ka sajajar jeung téhel
Dina ahir periode 1790 piano era Mozart ngalaman parobahan di mana instrumen modérn katingali leuwih unggul
Dina révolusina, piano loba meunangkeun dukungan ti para komposer jeung pianis-pianis nu kasohor
Lantaran kitu, dina cara nyieunna ogé maké téhnologi canggih
Dina sawatara waktu, gaya sora piano nambahan tina 5 oktaf jadi 7 1/3 (atawa leuwih) oktaf, nu némbongkeun piano beuki modéren
Majuna ieu téhnologi piano alatan dukungan perusahaan di Inggris, Broadwood
Perusahaan Broadwood ngirim pianona ka Hadyn jeung Beethoven
Taun 1820 ieu piano ahirna disampurnakeun jadi tujuh oktaf
Tuluy kaluar tuntutan instrument musik nu leuwih hampang sarta murah
Alatan hal éta, dijieun waé piano pasagi
Nepi ka taun 1860-an piano pasagi loba dipaké
Rangka senar piano nu munggaran mah maké rangka kai tur ngan ukur bisa nahan tegangan nu hampang tina senarna
Balukarna nalika abad ka XIX diwangun gedong-gedong konser nu ukuranana gedé, éta sora piano kurang cocog
Alatan hal éta, piano nu maké rangka wesi mimiti dijieun
Taun 1800 Joseph Smith ti Inggris nyieun piano maké rangka logam
Piano hasil inovasi bisa nahan tegangan senar leuwih kuat nepi ka sora nu dihasilkeun ogé leuwih gedé
Taun 1882, Erard sadudulur maténkeun "double escapement action" nu aya patalina jeung cara kerja piano
Notasi piano asalna mah miboga 62 tuts jeung lima oktaf sarta dilengkepan ku pedal
Éta pedal dipakéna maké tuur
Tapi pedal nu maké suku nu diwanohkeun ku Inggris leuwih popiuler nepi ka kiwari
Sajumlahing kamekaran aya dina abad ka XIX jeung XX
Tegangan senar nu mimitina ditetepkeun 16 ton dina taun 1862, nambahan jadi 30 ton dina piano modéren
Taun 1930-an aya piano éléktronik (piano listrik)
Dadasarna tina téhnologi éléktroakustik atawamétodeudigital
Nada sorana kadéngé ngaliwatan "amplifier" jeung "loudspeaker"
Petasan (dipikawanoh minangka mercon) nyaéta bubuk nu dibungkus ku kertas ti jerona maké sumbu nongtot kaluar, dipaké pikeun meriahkeun sagala rupa kajadian, kawas perayaan taun anyar, perkawinan, sarta sajabana
Barang ieu berdaya ledak pendék atawa low explosive
Bubuk anu dipaké minangka eusi petasan mangrupa bahan peledak kimia anu nyieunana bisa ngajelegur dina kaayaan nu tangtu
Petasan dimimitian ti Cina
Kira-kira abad ke-9, saurang juru masak sacara teu ngahaja campurkeun tilu bahan bubuk hideung (black powder) nyaéta uyah peter atawa kalium nitrat, walirang (sulfur), sarta arang ti kai (charcoal) anu asalna ti pawonna
Tétéla campuran katilu bahan éta gampang kabeuleum
Lamun katilu bahan kasebut diasupkeun kana sapotong awi anu aya sumbuan anu tuluy dibeuleum sarta baris bitu sarta ngaluarkeun sora ledakan teuas anu dipercaya ngusir roh jahat
Dina perkembanganna, petasan jenis ieu dipercaya dipaké ogé dina perayaan pernikahan, kameunang perang, kajadian samagaha bulan, sarta upacara-upacara kaagamaan
Di Indonésia sorangan talari petasan éta dibawa sorangan ku urang Tionghoa
Saurang pengamat sajarah Betawi, Alwi Shahab ngayakinan yén talari pernikahan urang Betawi anu ngagunakeun petasan pikeun memeriahkan kaayaan kalayan nurutan urang Tionghoa anu cicing disabudeureun maranéhanana
Bahan Peledak Kimia
Petasan nyaéta salah sahiji bahan peledak kimia nu miboga daya ledak pendék atawa mindeng disebut bom low explosive
Petasan geus aya saprak jaman kekaisaran Cina nepi ka ayeuna
Saméméh urang mikawanoh leuwih laér ngeunaan petasan, kuring baris ngécéskeun leuwih tiheula ngeunaan naon éta bahan peledak kima
Bahan peledak kimia nyaéta hiji rakitan anu diwangun luhur bahan-bahan ngawangun mundel atawa éncér atawa campuran duanana anu lamun kakeunaan aksi, contona benturan,panas, sarta gésékan bisa ngabalukarkeun réaksi kalayan kecepatan luhur dibiruyungan bentukna gas-gas sarta ngabalukarkeun éfék panas sarta tekanan anu pohara luhur
Bahan peledak kimia dibédakeun jadi dua macem, nyaéta low explosive (daya ledak pendék)sarta high explosive (daya ledak luhur)
Bahan peledak low explosive nyaéta bahan peledak daya ledak pendék anu miboga kecepatan detonasi (velocity of detonation) antara 400 sarta 800 méter pér sekond Samentara bahan peledak high explosive miboga kecepatan detonasi antara 1.000 sarta 8.500 méter pér sekond Bahan peledak low explosive ieu mindeng disebut propelan (pendorong) anu loba dipaké minangka dina pélor sarta roket
Di antara bahan peledak low explosive anu dipikawanoh nyaéta mesiu (black powder atawa gun powder) sarta smokeless powder
Pikeun sabagian masarakat Indonésia, mesiu kasebut loba dipaké minangka nu nyieun petasan, kaasup petasan banting sarta bom lauk
Bubuk mesiu nyaéta jenis bahan peledak pangkolotna anu kapanggih ku bangsa China dina abad ke-9
Sajaba minangka bahan nu nyieun petasan sarta kembang seuneu, mesiu ayeuna loba dipaké minangka propelan pélor sarta roket, roket sinyal, petasan, sumbu ledak, sarta sumbu ledak tunggu
Sawatara komposisi pembuatan black powder anu dipikawanoh, antara séjén: Petasan di Indonesia
Di Indonésia, petasan geus jadi hiji hal anu dawam dipaké pikeun lebaran sarta waktu bulan Ramadan
Lolobana loba budak sageus sahur lainna reureuh, kalahka ulin petasan sarta kembang seuneu
Maranéhanana kalayan sakahayang ngalungkeun petasan – petasan anu maranéhanana bawa ka baturna atawa mobil anu keur liwat, henteu mikiran balukarna
Petasan sarta sabangsana memang barang gelap, hartina barang larangan
Saprak jaman Walanda geus aya aturanana dina Lembaran Nagara (LN) taun 1940 Nomer 41 ngeunaan Palaksanaan Undang-undang Kembang Seuneu 1939, di mana di antara séjén ayana anceman pidana kurungan tilu bulan sarta denda Rp 7.500 lamun ngarémpak katangtuan "nyieun, ngajual, nunda, ngunjalan kembang seuneu sarta petasan anu henteu luyu standar nyieunna"
Meureun alatan aturan kasebut geus kuno sarta teuing "antik”, mangka pamaréntah geus ngaluarkeun sagala rupa aturan, di antarana UU Darurat 1951 yanag ancemanana bisa ngahontal 18 taunpanjara
Rossa mibanda ngaran lengkep Sri Rossa Rosalina Handiyani, lahir di Sumedang, Jawa Kulon, 9 Oktober 1978
Penyanyi anu ngahontal gelar sarjana ti jurusan FISIP Universitas Indonésia dina Pébruari 2002 ieu mangrupa penyanyi aliranna pop anu kungsi jadi pamajikan Yoyo, salah saurang anggota grup Band Padi, sarta meunang budak nu dingaranan Rizky Wiati Ramadan
Saprak umur 10 taun, Rossa geus dirérét ku produser rékaman
Sanggeus éta ngaluarkeun albeum barudak, nu judulna "Untuk Sahabatku" (1988)
Eusina lagu barudak anu musikna dipigawé Franky Sahilatua, James F Sundah, Uce F Tekol, Areng Widodo sarta Alex Lia
Bakat nembangna mangrupa turunan ti indungna, Eni Kusmiani, nu keur ngorana aktif dina kagiatan tembang Cianjuran
Karir Rossa, nu ceunah keur leutikna resep kana maén kaléci sarta langlayangan ieu bisa kaitung gancang
Sabot masih kénéh sakola di SMUN 1 Sumedang, Rossa balik deui ngaluarkeun album laris, "Nada-Nada Cinta" (1996)
Albeum Rossa anu dijual ieu, bisa disebut suksés, nepi ka 200 rebu gebing
Tangtuna, harita Rossa téh jadi dipikaresep babaturanna, manéhna minton di TV, sarta laguna jadi karesep di pantaran rumaja
Sanggeus namatkeun SMU, Rossa menang kasempetan kuliah di FIKOM Universitas Indonésia sarta ayeuna geus menang gelar sarjana
Eukeur panyusunan skripsina, Rossa milih téma ngeunaan hubungan wartawan, artis, sarta manajer artis
Rossa ngaku yén manéhna resep lagu-lagu slow sarta lagu sedih
Albeumna nu katilu, "Tegar" (2000) jieunan Melly Goeslaw, lagu kasebut ogé jadi téma lagu dina sinétron arahan Putu Wijaya, "SUAMI, ISTRI DAN DIA" nu dipintonkeun di stasiun TV, RCTI
Hal éta nganteurkeun Rossa jadi salah sahiji artis anu super sibuk
Mimiti suting, jadi béntang tamu di acara TV, acan paménta pikeun minton di sababaraha daérah
Rossa ogé kungsi jadi wawakil Indonésia pikeun nuturkeun Féstival Musik Vietnam My Love, 26 - 29 Oktober 2000
Kasuksesan karir solo Rossa nyieun manéhna dipercaya pikeun mawakeun soundtrack film réligi, "Ayat-Ayat Cinta"
Dibantuan ku artis Melly Goeslaw, Rossa ngaluarkeun album OST Ayat-Ayat Cinta 2008
Istana Bogor nyaéta salah sahiji ti 6 Istana Présidén Indonésia
Istana Bogor pernahna di Jalan H. Juanda No.1,Kalurahan Paledang, Kacamatan kota Bogor Tengah Kotamadya Bogor, Jawa Barat
Lega wewengkonna 28,4 héktar, perenahna di Garis koordinat 106°47’ 796” BT jeung 06°35’618” LS, kurang leuwih 60 Km ti Jakarta atawa 43 Km ti puseur Kota Bogor
Tanah di Sakuriling Istana Bogor nyaéta lahan anu biasa disebut Kebon Raya Bogor
Aksés ka Istana Bogor henteu hésé sabab Istana Bogor aya di Tengah Kota
Istana Bogor diwangun ku Gustaf Willem Baron Van Imhoff 1745-1749, baheula dingaranan "Buitenzorg" atawa "sans souci" anu hartina euweuh kahariwang
Lokasi istana dipilih ku Van Imhoff sorangan sabab kairut ku katingtriman hiji kampung anu ngaranna Kampung Baru, patilasan Karajaan Pajajaran
Van Imhoff sorangan anu nyieun "desain", nyonto kana arsitéktur "Bienheim Palace", imahna "The Duke Of Malborough", deukeut kota Oxford, Inggris
Awalna, Van Imhoff miboga rarancang pikeun ngawangun éta wilayah minangka daérah pertanian jeung tempat reureuh nalika liburan
Istana Bogor mimiti diwangun ngan ngawengku tilu tingkat wungkul, prosés ngawangunna diteruskeun ku Gubernur Jendral Jacob Mossel (1750-1761)
Tanggal 10 Oktober 1834, Istana Bogor kungsi ruksak alatan gempa vulkanik
Taun 1850, istana diwangun deui tapi henteu ditingkat sabab rawan gempa
Dina mangsa pamaréntahan Gubernur Jéndral Albertus Jacob Dujimayer (1855-1856) wangunan heubeul diruntuhkeun terus diwangun wangunan anyar anu maké gaya Eropa abad ka-19
Taun 1870, Istana Bogor dijadikeun imah dines Gubernur Jéndral Hindia Walanda jeung Inggris
Nu nempatan terahir Istana Bogor zaman harita nyaéta Gubenur Jendral Tjaarda Van Starkenborg Stachurwer, sabab kudu masrahkeun Istana Bogor ka Jéndral Imamura, taun 1942
Taun1950, Istana mimiti dipaké ku pamaréntah Indonésia, anu satuluyna diresmikeun jadi Istana présidén
Papasingan Rohangan Istana Bogor
Gedung Induk ngawengku 8 rohangan nyaéta (1)Rohangan Garuda, anu pungsina minangka tempat rapat atawa resépsi, (2) Rohangan Taraté, tempat narima tamu, (3)Rohangan Pilem, nyaéta tempat muter pilem nalika zaman Ir
Soekarno, (4)Rohangan tuang, (5)Rohangan gawé Présdén, nyaéta tempat présidén Soekarno digawé, (6)Pabukon, (7)Rohangan kulawarga jeung pangkéng nyaéta tempat présidén istirahat, (8)Rohangan mentri
Gedung Utama Sayap Kénca miboga 2 rohangan, nyaéta (1)Rohangan Panca Negara, kungsi dipaké jadi rohangan konferénsi Panca Negara/ pikeun nyiapkeun Konferénsi Asia-Afrika, (2)Rohangan tengah jeung Pangkéng, nyaéta rohangan pikeun présidén atawa tamu nagara jeung tamu agung ngéndong
Gedung Utama Sayap Katuhu, nyaéta tempat ngéndong para Présidén minangka tamu nagara, paviliun sayap kiri dipaké pikeun kantor Istana Bogor sedengkeun paviliun sayap katuhu dipaké pikeun tempat ngéndong para pajabat jeung staf tamu nagara
Pabukon jeung Barang Seni
Istana Bogor mibanda koléksi buku anu jumlahna 3.205 judul, anu daptarna aya di pabukon Istana
Lian ti buku, Istana Bogor ogé miboga barang-barang seni saperti lukisan, patung, jrrd
Ayeuna, Istana Bogor ngoléksi 448 lukisan nu judul lukisan, pelukis, katut taun lukisna aya dina wangun daptar anu matak teu ngahésékeun saha waé nu rék néang inpormasi ngeunaan éta lukisan
Pon kitu deui patung katut sagala bahanna, di Istana aya nepi ka 216 patungna
Lian ti patung jeung lukisan, Istana Bogor ogé ngoléksi barang-barang porselén anu jumlahna 196 porselén
Sakabéhna aya di Jero Istana, saluareun anu dipaké jadi hiasan rohangan
Isana Bogor Minangka Objék Wisata
Unggal taun, pamaréntah kota Bogor ngayakeun "open house" Istana dina raraga ulang taun Bogor
Anu panganyarna nyaéta nalika Ulang taun Bogor ka-529
Open House ieu dilaksanakeun salila 6 poé
Kagiatan Open House dipikresep pisan boh ku masarakat lokal atawa internasional
Taun 2010 kamari, nu datang ka "open house" nepi ka 60.000 urangna
Katus asalna tina basa Yunani nyaéta "kaktos", artina tutuwuhan anu cucukan